Mura
Mura (vok. Mur, slovėn. Mura) – upė centrinėje Europoje, Dravos intakas (Dunojaus baseinas). Ištakos Rytų Alpėse, ant sienos tarp Zalcburgo ir Štirijos žemių. Didžioji dalis upės – 295 km – teka Austrijos teritorijoje Štirijos žemėje, vėliau Slovėnijoje, o žemupyje – tarp Kroatijos ir Vengrijos. Įteka į Dravą prie Kroatijos miestelio Legrado. Didžiausias miestas šalia upės – Gracas (Austrija).